
CONSILIUL JUDEŢEAN
HOTĂRÂRE                                                                                       
privind numirea domnului ŢĂRMURE GAVRIL manager la Centrul Judeţean pentru Cultură Bistriţa-Năsăud
Consiliului Judeţean Bistriţa-Năsăud întrunit în şedinţă ordinară în prezenţa domnului preşedinte şi a 26 de consilieri judeţeni;
        Având în vedere:

· procesul verbal nr.225/09.01.2013 privind rezultatele concursului de proiecte de management la  Centrul Judeţean pentru Cultură Bistriţa-Năsăud; 
· proiectul de management depus cu mapa de concurs nr.I/B/9894/21.12.2012; 

· expunerea de motive nr.476/15.01.2013 a preşedintelui Consiliului Judeţean Bistriţa-Năsăud;

· raportul nr.I/B/478/15.01.2013 al Direcţiei administraţie locală din cadrul Consiliului Judeţean Bistriţa-Năsăud ;
· prevederile Hotărârii Consiliului Judeţean nr.93/2012 privind numirea comisiei de concurs şi a comisiei de soluţionare a contestaţiilor, aprobarea regulamentului de organizare şi desfăşurare a concursului de proiecte de management şi a caietului de obiective pentru desemnarea managerului la Centrul Judeţean pentru Cultură Bistriţa-Năsăud ;
· prevederile art.20 alin(5) şi art.22 din Ordonanţa Guvernului nr.189/2008 privind managementul instituţiilor publice de cultură, cu modificările şi completările ulterioare;
· prevederile Hotărârii Guvernului nr.1301/2008 privind aprobarea Regulamentului-cadru de organizare şi desfăşurare a concursurilor de proiecte de management, Regulamentului-cadru de organizare şi desfăşurare a evaluării managementului, modelului-cadru al caietului de obiective, modelului-cadru al raportului de activitate, precum şi modelului-cadru recomandat pentru contractele de management, pentru instituţiile publice de cultură;
· raportul nr.IC/1000 din 30.01.2013 al  comisiei de administraţie;
· raportul nr.IC/1007 din 30.01.2013 al  comisiei economice;
· raportul nr.IC/1006 din 30.01.2013 al  comisiei de  de cultură;
        În temeiul dispoziţiilor art. 45 alin 5, 91 alin. 2 lit e), 97 şi 115 alin(1) lit. c) din Legea nr.215/ 2001 privind administraţia  publică locală, republicată, cu modificările şi completările ulterioare,  
HOTĂRĂŞTE:
       
Art.1.Se numeşte domnul ŢĂRMURE GAVRIL manager la Centrul Judeţean pentru Cultură Bistriţa-Năsăud ca urmare a promovării concursului de proiecte de management.
      
Art.2.Se aprobă proiectul de management propus de  domnul ŢĂRMURE GAVRIL ,  prevăzut în anexă, care face parte integrantă din prezenta hotărâre.
 
Art.3.Contractul de management la Centrul Judeţean pentru Cultură Bistriţa-Năsăud se va încheia pe o perioadă de 3 ani, începând cu data de 01.02.2013, prin negociere între preşedintele consiliului judeţean şi manager.

       Art.4.Cu ducerea la îndeplinire a prevederilor prezentei hotărâri se încredinţează preşedintele Consiliului Judeţean Bistriţa-Năsăud şi Direcţia economică. 
         Art.5.Se abrogă art.2 din Hotărârea Consiliului Judeţean nr.75/26.10.2012 privind constatarea încetării  contractului de management încheiat cu  domnul ŞOMLEA VASILE-FLORIN la Centrul Judeţean pentru Cultură Bistriţa-Năsăud şi  desemnarea domnului PINTEA IOAN în calitate de manager interimar .
 Art.6.Prezenta hotărâre a fost adoptată cu un număr de 26 voturi pentru.
               Art.7.Prezenta hotărâre se comunică de către Serviciul comunicare, relaţii publice şi relaţii externe al Direcţiei administraţie locală cu:

· Direcţia administraţie locală;

· Centrul Judeţean pentru Cultură Bistriţa-Năsăud;
· Direcţia economică;
· Administrator public;
· Vicepreşedinte Alexandru Pugna;
· Instituţia Prefectului judeţul Bistriţa-Năsăud;
· Domnul Ţărmure Gavril;
· Domnul Pintea Ioan.
PREŞEDINTE,

                                   EMIL RADU MOLDOVAN    

